
Ministerul Public — Parchetul de pe lângă Tribunalul Galaţi — reprezentat de 
procuror Nicoleta Andrinoiu 


Pe rol fiind soluţionarea apelului declarat de către apelanta-reclamantă 
TEODORESCU MIRELA GABI, împotriva sentinței civile nr. 3617/15.12.2023, 
pronunțate de Judecătoria Galaţi, în dosarul nr. 23305/233/2023, în contradictoriu cu 
intimatul-pârât TEODORESCU NICUŞOR, având ca obiect „ordin de protecţie”. 

La apelul nominal făcut în şedinţa camerei de consiliu, au răspuns: pentru 
apelanta-reclamantă, avocat din oficiu Stratulat Cristian, şi pentru intimatul-pârât, avocat 
din oficiu Deliver Costel. 

Procedura de citare este legal îndeplinită. 

S-a făcut referatul cauzei de către grefierul de şedinţă, conform dispoziţiilor art. 
119 alin. 1 din ROLLI, care învederează instanţei faptul că prezenta cauză se află la 
primul termen de judecată, cererea de apel este semnată olograf, în copie, s-au depus 
delegaţii din partea Baroului Galaţi privind desemnarea unui avocat din oficiu pentru 
apelanta-reclamantă Teodorescu Mirela Gabi (avocat Stratulat Cristian), şi pentru 
intimatul-pârât Teodorescu Nicușor (avocat Deliver Costel), după care; 

Tribunalul constată că, pentru termenul de astăzi, părțile nu s-au prezentat 
personal în instanță, fiind reprezentate de către avocaţii desemnaţi din oficiu. 

Întrebaţi fiind, reprezentanţii convenţionali ai părților arată că nu au cereri 
prealabile de formulat sau excepţii de invocat. 

Reprezentantul Parchetului arată că nu are cereri prealabile de formulat. 

Tribunalul acordă cuvântul asupra probelor. 

Apărătorul apelantei-reclamante solicită încuviințarea probelor administrate în fața 
instanței de fond. 

Apărătorul intimatului-pârât solicită, de asemenea, încuviințarea probelor 
administrate în faţa instanței de fond. 

Reprezentantul Ministerului Public arată că nu se opune încuviinţării probelor 
solicitate şi solicită încuviințarea probei cu înscrisurile de la dosar. 

Instanţa, în temeiul dispoziţiilor art. 258 C pr cv. raportat la art. 254 C.pr.civ.. 
încuviinţează în cauză probele administrate în faţa instanţei de fond, apreciind că sunt 
pertinente, concludente, şi utile soluționării prezentei cauze. 

Nemaifiind alte cereri de formulat şi probe de administrat, Instanţa declară închisă 
faza cercetării judecătoreşti, declară deschisă faza dezbaterilor, conform dispoziţiilor art. 
392 C.pr.civ., şi acordă cuvântul asupra apelului declarat. 


Vă atragem atenţia că datele menţionate în prezentul document se inscriu in cele prevăzute de 
Regulamentul UE 2016/679 al Parlamentului European, fapt ce conferă obligativitatea protejării. 
conservării şi folosirii acestora doar în scopul prevăzut de lege. 


Apărătorul apelantei precizează că reclamanta Teodorescu Mirela Gabi, prin 
probatoriul pe care l-a administrat şi depus odată cu cererea introductivă, a reușit să facă 
dovada unor violenţe psihologice, care au fost exercitate de către pârât asupra acesteia. 
Mai arată că reclamanta a fost alertată în ziua respectivă de prezența pârâtului la uşa 
blocului, a apelat organele de poliţie când acesta a sunat la interfon, întrucât s-a aflat sub 
imperiul unei temeri psihice, pentru că, anterior, așa cum s-a reţinut și în cuprinsul 
hotărârii primei instanțe, au mai existat acte de violență exercitate de către pârât asupra 
reclamantei ceea ce i-au creat o stare de temere permanentă . Apreciază că probatoriul 
administrat impune admiterea apelului şi emiterea ordinului de protecţie împotriva 
pârâtului, precum şi luarea măsurilor solicitate prin cererea introductivă. Depune la dosar 
Referat pentru plata onorariului . 

Apărătorul intimatului-pârât solicită respingerea apelului formulat. Apreciază că, 
atât afirmaţiile reclamantei, cât şi cele ale martorei, care au fost luate în mod nemijlocit 
de către instanța de fond, sunt infirmate de către înregistrările body-cam ale agenţilor de 
poliţie, care au răspuns la apelurile 112. Din probele administrate la dosarul cauzei se 
poate observa că intimatul-pârât nu i-a adresat cuvinte vulgare reclamantei, şi nici nu a 
amenințat-o, limbajul acestuia fiind civilizat pe tot parcursul înregistrării body-cam-ului. 
Depune la dosar Referat pentru plata onorariului . 

Reprezentantul Ministerului Public, având în vedere mijloacele de probă 
administrate în prezenta cauză, apreciază că nu s-a făcut dovada existenței unor violențe 
psihologice, motiv pentru care solicită respingerea apelului formulat de către reclamanta 
Teodorescu Mirela Gabi, hotărârea primei instanțe fiind legală şi temeinică. 

Tribunalul, în temeiul dispoziţiilor art. 394 C.pr.civ., declară închisă faza 
dezbaterilor şi reţine cauza spre soluţionare. 


TRIBUNALUL 


Având nevoie de timp pentru a delibera; 
Văzând şi dispoziţiile art. 396 C.pr.civ., 


PENTRU ACESTE MOTIVE, 
ÎN NUMELE LEGII, 
DISPUNE: 


Amână pronunţarea la data de 11.01.2024, când pronunțarea hotărârii se va face 
conform dispoziţiilor art. 396 alin. 2 C.pr.civ., soluţia urmând a fi pusă la dispoziţia 
părţilor prin mijlocirea grefei instanţei. 

Pronunţată în şedinţa camerei de consiliu, astăzi, 09.01.2024. 


Preşedinte, Judecător, Grefief, 
Valentina Cristina Chiriac Gelu Daniel Bardaș Lumini rcoţoi 


Vă atragem atenția că datele menţionate în prezentul document se înscriu în cele prevăzute de 
Regulamentul UE 2016/679 al Parlamentului European, fapt ce conferă obligativitatea protejării, 
conservării şi folosirii acestora doar în scopul prevăzut de lege. 

Ministerul Public reprezentat de Procuror Nicoleta Andrinoiu 


Pentru astăzi fiind amânată soluționarea apelului declarat de către apelanta-reclamantă 
TEODORESCU MIRELA GABI, împotriva sentinței civile nr. 3617/15.12.2023, pronunțate 
de Judecătoria Galaţi, în dosarul nr. 23305/233/2023, în contradictoriu cu intimatul-pârât 
TEODORESCU NICUŞOR, având ca obiect „ordin de protecţie”. 

Dezbaterile au avut loc în şedinţa publică din data de 9.01.2024 când Tribunalul având 
nevoie de timp pentru deliberare a amânat pronunțarea la data de 11.01.2024. 


TRIBUNALUL 


Deliberând asupra apelului, constată următoarele: 

L A. Sesizarea primei instanțe 

Prin cererea de emitere a ordinului de protecţie înregistrată pe rolul Judecătoriei 
Galaţi sub nr. 23305/233/2023, la data de 13.12.2023, reclamanta Teodorescu Mirela Gabi a 
solicitat emiterea unui ordin de protecție pârâtului Teodorescu Nicuşor solicitând obligarea 
pârâtului la păstrarea unei distanțe față de victimă, față de părinţii victimei și faţă de 
domiciliul acesteia, evacuarea acestuia din domiciliul comun, interzicerea oricărui contact cu 
victima prin orice mod de comunicare, obligarea sa Ia predarea armelor deținute şi obligarea 
acestuia la a suporta chiria necesară victimei 1000 lei pe lună. 

În motivare, reclamanta a arătat că pârâtul este o persoană violentă pe fondul 
consumului excesiv de băuturi alcoolice. A arătat că acesta a fost încarcerat la penitenciarul 
Brăila şi, spre finalul perioadei de detenție i-a adresat ameninţări prin telefon pe fondul 
refuzului reclamantei de a-i permite accesul în locuința sa. 

A precizat că în data de 12.12.2023 pârâtul s-a prezentat la locuinţa acesteia şi i-a 
adresat injurii şi ameninţări cu moartea, creându-i o stare accentuată de temere pentru viața sa. 

Sub aspect probatoriu, aceasta a solicitat proba cu înscrisuri. 

În drept, au fost invocate prevederile Legii nr. 217/2003. 

Cererea este scutită de plata taxei de timbru potrivit dispoziţiilor art. 26 alin. 2 din 
Legea nr. 217/2003 privind prevenirea şi combaterea violenței în familie, republicată în 
temeiul dispoziţiilor art. IV din Legea nr. 365/2012. 

Pârâtul a depus întâmpinare prin care a solicitat în esență respingerea ordinului de 
protecţie pe considerentul că reclamanta denaturează adevărul şi încearcă să îl împiedice să îşi 
recupereze bunurile mobile proprietate personală din apartament. A precizat de asemenea că 
pârâta îi refuză în mod nelegitim accesul în locuinţa familiei. 

La termenul din data de data de 15.12.2023, instanţa, având în vedere că în cauză a 
fost emis ordinul de protecţie provizoriu nr. 3796346/12.12.2023 a pus în discuţie şi a dispus 
recalificarea cererii de emitere a ordinului de protecţie într-o cerere de confirmare a ordinului 
provizoriu. ` 
De asemenea, instanța a încuviințat proba cu înscrisurile depuse la dosar, în temeiul 
art. 258 şi art. 255 C.proc.civ., ca fiind admisibilă, pertinentă şi concludentă pentru 
soluţionarea cauzei, proba testimonială precum şi mijloace materiale de probă constând în 
planșe foto. 

Instanţa a solicitat totodată, relaţii cu privire la conflictele existente între părţi de la 
Parchetul de pe lângă Judecătoria Galaţi şi la Inspectoratul de Poliţie al Judeţului Galaţi, 
informaţiile fiind în sensul în care nu sunt înregistrate dosare penale privitoare la părțile din 
prezenta cauză. 

B. Soluţia şi motivarea primei instanțe 

Prin sentinţa civilă nr. 3617/15.12.2023 pronunţată de Judecătoria Galaţi a fost 
respinsă cererea de chemare în judecată, ca neîntemeiată. 

Pentru a pronunța această soluţie instanţa de fond a reţinut că reclamanta Teodorescu 
Mirela Gabi este soţia pârâtului Teodorescu Nicuşor. 

În drept, potrivit art. 2 lit. c din Legea 217/2003 protecţia şi promovarea drepturilor 
victimelor violenţelor se realizează în conformitate cu principiul prevenirii săvârșirii actelor 
de violenţă în fumilie i 

Astfel, este imperios a se determina dacă situaţia de fapt reclamă tocmai luarea unor 
măsuri în vederea prevenirii săvârşirii actelor de violență. 

Potrivit acestui principiu, astfel cum rezultă din reglementarea menţionată, este 
suficientă existenţa unei ameninţări de săvârşire a unui act de violenţă, măsura putându-se lua 
în scopul prevenirii săvârşirii în mod efectiv a actului. 

A mai reţinut prima instanță aplicabilitatea dispoziţiilor art. 3 din Legea nr. 217/2003 
care defineşte noțiunea de „violență domestică”, art. 4 din Legea nr. 217/2003 (formele 
violenţei domestice), art. 5 din Legea nr. 217/2003 (noţiunea de membru de familie şi cea de 
victimă), precum şi a art. 38 din lege, cu privire la măsurile ce pot face obiectul ordinului de 
protecţie. 

Analizând probele administrate în prezenta cauză, instanța a reţinut că reclamanta nu a 
putut proba săvârșirea de către pârât a unor acte de violenţă verbală sau psihologică împotriva 
reclamantei. 

Instanţa reţine că prin reglementarea procedurii emiterii unui ordin de protecție 
legiuitorul a urmărit crearea unui instrument procesual de protejare a victimelor violenței în 
familie. 

Fără a nega importanța şi necesitatea de a asigura dreptul părților la integritate fizică 
sau psihică, instanța constată că măsurile ce pot fi luate pe calea ordinului de protecție privesc 
înlăturarea unui pericol real şi iminent pentru victimă. 

Emiterea unui ordin de protecție presupune intervenția brutală a autorităților (instanța 
de judecată și alte autorități ale statului) în dreptul la viața privată a persoanelor, prin 
îngrădirea extremă a unor drepturi, până la suprimarea temporară a acestora, care nu poate 
avea loc decât în condiţii absolut excepționale, când, în lipsa intervenţiei, se poate intui 


Fă atragem atenția că datele menţionate în prezentul document se înscriu în cele prevăzute de Regulamentul UE 
2016/679 al Parlamentului European, fapt ce conferă obligativitatea protejării, conservării şi folosirii acestora 
dour în scopul prevăzut de lege. 


existența unei stări de pericol pentru desfăşurarea normală a vieţii persoanei/persoanelor 
agresate, generate de violența agresorului, manifestată în diferitele modalități descrise de lege. 

In aceste condiţii, chiar dacă procedura privind ordinul de protecție este una specială 
fiind prevăzută de Legea 217/2003, această lege se completează cu dispozițiile generale din 
Codul de procedură civilă, conform cărora, cel care face o susținere în cursul judecății trebuie 
să o dovedească (art. 249 CPC). 

Emiterea unui ordin de protecţie împotriva oricăruia dintre ei, în lipsa unui pericol 
imediat şi actual, ar aduce atingere dreptului la viață privată, reglementat de art. 71 Cod civil 
şi art. 8 CEDO. 

În cauza de față instanța reţine că ambele părți au solicitat în data de 12.12.2023 
prezenţa organelor de poliţie pentru rezolvarea conflictului intervenit între acestea referitor la 
accesul pârâtului în imobilul unde locuieşte reclamanta şi la luarea de către acesta în posesie a 
bunurilor sale mobile. 

Audiată în cauză, mama reclamantei a declarat că nu a observat în mod nemijlocit 
cearta dintre părţi, aceasta aflându-se în faţa blocului, în mașină, martora afirmând că a auzit 
doar discuţiile dintre părţi prin telefon, la acel moment fiind în conversaţie telefonică cu fiica 
sa. 

A precizat martora că pârâtul era agresiv verbal adresând cuvinte vulgare poliţiştilor şi 
amenințându-i fiica cu moartea şi cu omorârea părinţilor ei. A arătat de asemenea că pârâtul a 
refuzat să plece din zonă la solicitarea organelor de poliție, fiind înlăturat de către aceştia. 

Aceste aspecte ale declaraţiei martorei sunt infirmate de mijloacele materiale de probă 
depuse la dosarul cauzei constând în înregistrările body-cam ale agenților de poliţie ce au 
răspuns la apelurile 112. 

Din analiza înregistrării video se observă că ambele părți se aflau într-o stare de 
agitație, mai cu seamă reclamanta care se afla într-o de vădită panică, refuzând să deschidă 
ușa în prezența pârâtului. 

Totodată se observă că pârâtul este cooperant, acceptând solicitarea agenţilor de 
poliție de a părăsi vecinătatea uşii de la apartamentul reclamantei şi solicitările ulterioare ale 
agenţilor de a părăsi cu totul holul blocului. 

De asemenea, contrar celor declarate de martor, acesta nu a adresat cuvinte vulgare 


poliţiştilor şi nu a proferat nicio amenințare, limbajul acestuia păstrându-se civilizat pe 


parcursul înregistrării body-cam. 


aceasta, prin natura sa, are o fiabilitate mai mare decât memoria umană, percepția martorei 
asupra faptelor fiind în mod evident influențată de modul mediat (prin telefon mobil) în care a 
perceput discuțiile dintre părţi şi de subiectivismul inerent a! acesteia, determinat de faptul că 
este mama reclamantei. 

Nu în ultimul rând instanța reţine că în cuprinsul ordinului provizoriu de protecție 
agenții de poliție au menţionat că pârâtul nu a fost agresiv în limbaj, martora fiind contrazisă 
deci chiar de agenții de poliție care pretins au fost înjuraţi de pârât. 

Din aceeași înregistrare instanța a constatat faptul că acesta, Ia venirea agenților de 
poliţie, se afla în afara blocului, ceea ce demonstrează că acesta nu dobândise încă acces în 
bloc şi deci este greu de crezut că a existat un incident de violenţă verbală anterior sosirii 
poliției, reclamanta fiind cel mai probabil alertată de sosirea pârâtului când a acesta a sunat 
interfonul blocului or, dacă pârâtul încă nu intrase în bloc este cert că acesta nu îi putea 
profera injurii și amenințări reclamantei, care să fie auzite de martoră. 


Vă atragem atenţia că datele menţionate în prezentul document se înscriu în cele prevăzute de Regulamentul UE 
2016/679 al Parlamentului European, fapt ce conferă obligativitatea protejării, conservării şi folosirii acestora 
doar în scopul prevăzut de lege. 

De altfel, această prezumție este întărită de declaraţia martorei Stroe Silvica, aceasta 
declarând că la sosirea sa, a observat pârâtul în faţa blocului, lângă interfon, în prezenţa 
agenţilor de poliţie. 

Instanţa reţine faptul că martora Stroe Silvica a declarat că pârâtul este o persoană 
violentă, şi de afirmaţiile acesteia cum că au existat episoade anterioare de violenţă între părți, 
însă aceste aspecte sunt nerelevante față de obiectul cauzei pendinte, care are ca obiect doar 
pretinsul incident violent din data de 12.12.2023. 

În lipsa unor probe certe care să arate exercitarea de pârât a unor acte de violență 
verbală sau psihologică, instanța nu poate prezuma existența unor asemenea fapte doar din 
comportamentul anterior al pârâtului, neexistând o bază factuală suficientă pentru aplicarea 
unei asemenea prezumții. 

Astfel, instanța a reţinut că reclamanta nu a putut proba faptul că pârâtul a exercitat 
împotriva acesteia, în data de 15.12.2023, acte de violenţă verbală sau psihologică. 

Pentru aceste motive, instanța a respins cererea de emitere a ordinului de protecţie. 

În ceea ce priveşte cheltuielile de judecată constând în onorariul avocaţilor din 
oficiu, în temeiul art. 2 alin. 1 lit. o) din Protocolul din 17.06.2022 privind stabilirea 
onorariilor cuvenite avocaților pentru furnizarea serviciilor de asistenţă judiciară în materie 
penală, pentru prestarea. în cadrul sistemului de ajutor public judiciar, a serviciilor de 
asistență judiciară şi/sau reprezentare ori de asistență extrajudiciară, precum și pentru 
asigurarea serviciilor de asistenţă judiciară privind accesul internaţional la justiție în 
materie civilă şi cooperarea judiciară internaţională în materie penală, instanța urmează a 
dispune: 

Onorariul avocaţilor desemnaţi din oficiu pentru pârât, în cuantum de 543 de lei, 
conform delegaţiei seria AV nr. 23766/2023 şi, va fi avansat către Baroul Galaţi din fondurile 
Ministerului de Justiţie. 

Având în vedere soluţia asupra cererii de emitere a ordinului de protecţie instanța va 
respinge ca neîntemeiată solicitarea reclamantei de obligare a pârâtului la plata cheltuielilor 
de judecată în cuantum de 2500 lei. 

II.A. Sesizarea instanței de apel 

La data de 18.12.2023 apelanta - reclamantă Teodorescu Mirela Gabi a formulat apel 
împotriva sentinței civile nr. 3617/15.12.2023 pronunţată de Judecătoria Galaţi în dosarul nr. 
23305/233/2023. 

Apelul nu a fost motivat. 

Intimatul nu a depus întâmpinare. 

B. Expunerea aspectelor reținute de tribunal şi motivarea soluției 

Analizând cererea de apel prin prisma probatoriului administrat şi a dispoziţiilor 
legale incidente în cauza, tribunalul reține următoarele: 

În prealabil, față de lipsa motivării apelului formulat, Tribunalul va avea în vedere 
dispoziţiile art. 476 alin.2 C.pr.civ. potrivit cu care, în cazul în care apelul nu se motivează ori 
motivarea apelului sau întâmpinarea nu cuprinde motive, mijloace de apărare sau dovezi noi, 
instanţa de apel se va pronunţa, în fond, numai pe baza celor invocate la prima instanţă. 

În fapt, astfel cum a reținut şi prima instanță, reclamanta Teodorescu Mirela Gabi 
este soția pârâtului Teodorescu Nicușor. 

În drept, potrivit dispoziţiilor art. 38 din Legea 217/2003, Persoana a cărei viaţă, 
integritate fizică sau psihică ori libertate este pusă în pericol printr-un act de violenţă din 
partea unui membru al familiei poate solicita instanţei ca, în scopul înlăturării stării de 
pericol, să emită un ordin de protecţie prin care să se dispună, cu caracter provizoriu, una 
ori mai multe dintre următoarele măsuri - obligaţii sau interdicții: 

a) evacuarea temporară a agresorului din locuinţa familiei. indiferent dacă acesta este 
titularul dreptului de proprietate; 

b) reintegrarea victimei şi, după caz, a copiilor, în locuinţa familiei: 

c) limitarea dreptului de folosinţă al agresorului numai asupra unei părți a locuinței 
comune atunci când aceasta poate fi astfel partajată încât agresorul să nu vină în contaci cu 
victima, i 

d) cazarea/plasarea victimei, cu acordul acesteia, şi, după caz, a copiilor. într-un centru de 
asistenţă dintre cele prevăzute la art. 19; 

e) obligarea agresorului la păstrarea unei distanţe minime determinate faţă de victimă, 
faţă de membrii familiei acesteia, astfel cum sunt definiţi potrivit prevederilor art. 3, ori faţă 
de reședința, locul de muncă sau unitatea de învăţământ a persoanei protejate: 

f interdicţia pentru agresor de a se deplasa în anumite localităţi sau zone determinate pe 
care persoana protejată le frecventează ori le vizitează periodic: 
g) obligarea agresorului de a purta permanent un dispozitiv electronic de supraveghere: 

h) interzicerea oricărui contact, inclusiv telefonic, prin corespondenţă sau în orice al! mod, 
cu victima; 

i) obligarea agresorului de a preda poliţiei armele deţinute; 

j) încredințarea copiilor minori sau stabilirea reședinței acestora: 

k) interdicția pentru agresor de a încasa alocaţia de stat pentru copii şi încuviințarea 
încasării acesteia de către părintele/persoana căruia/căreia i s-a încredințat copilul spre 
creştere şi educare sau la care s-a stabilit reşedinţa acestuia. Interdicţia se comunică, de 
îndată, agenţiei judeţene pentru plăţi şi inspecție socială sau a municipiului Bucureşti. după 
caz. Alocaţia este încasată de părintele/persoana beneficiar/beneficiară al/a măsurii de 
protecție pe durata valabilităţii ordinului de protecție şi atât timp cât i-a fost încredințat 
copilul sau în situaţia în care copilul are stabilită reşedinţa la acesta/aceasta. 

Din interpretarea dispoziţiilor legale anterior menţionate reiese faptul că, în situații 
excepționale, legiuitorul a înţeles să acorde protecție juridică persoanelor victime ale violenţei 
în familie. Cu toate acestea, protecţia nu este absolută, fiind instituite criterii de apreciere de 
natură obiectivă, dovada îndeplinirii acestora fiind, potrivit dispoziţiilor art. 24 Cod de 
procedură civilă, în sarcina persoanelor ce o invocă. 

Apelanta a invocat exercitarea de către intimatul-pârât asupra ei a unor acte de violență 
verbală şi psihologică, prin aceea că în datele de 04.12.2023 şi 09.12.2023 a contactat-o 
pentru a o amenința că îi va sparge ușa locuinţei, o va omori, iar la data de 12.12.2023, în 
seara zilei, s-a prezentat în faţa blocului în care locuieşte, încercând să intre în scara blocului. 
Deoarece s-a simţit ameninţată, a apelat la organele de poliţie. 

Cu privire la acest aspect, tribunalul are în vedere că potrivit art. 4 din Legea nr. 
217/2003, violenţa în familie poate îmbrăca forma violenţei verbale, dar şi a violenţei psihice 
ce se manifestă prin folosirea unui limbaj jignitor, brutal, precum utilizarea de insulte, 
ameninţări, cuvinte și expresii degradante sau umilitoare. 

Tribunalul apreciază că în mod corect a reținut prima instanța că din 
probatoriu, declaraţii părţi, înscrisuri, declaraţii martor că ambele părți au solicitat în data de 
12.12.2023 prezenţa organelor de poliţie pentru rezolvarea conflictului intervenit între acestea 
referitor la accesul pârâtului în imobilul unde locuieşte reclamanta şi la luarea de către acesta 
în posesie a bunurilor sale mobile. 

Corect a apreciat probele administrate în reținerea faptului esenţial că ambele părți se 
aflau într-o stare de agitaţie, mai cu seamă reclamanta care se afla într-o de vădită panică, 
refuzând să deschidă uşa în prezența pârâtului şi că pârâtul este cooperant, acceptând 

solicitarea agenţilor de poliţie de a părăsi vecinătatea ușii de la apartamentul reclamantei și 
solicitările ulterioare ale agenţilor de a părăsi cu totul holul blocului. 

De asemenea, s-a reținut corect că intimatul-pârât nu a adresat cuvinte vulgare 
polițiștilor şi nu a proferat nicio amenințare, limbajul acestuia păstrându-se civilizat pe 
parcursul înregistrării body-cam. 

Astfel, prima instanţa a reţinut în mod întemeiat că reclamanta nu a putut proba faptul 
că pârâtul a exercitat împotriva acesteia, în data de 12.12.2023, acte de violență verbală sau 
psihologică. 

Pentru emiterea ordinului de protecţie este necesar a fi îndeplinite condiţiile privind 
existența actelor de violență, indiferent de forma de manifestare şi a stării de pericol 
generată de un raport autentic de conflict, ce trebuie să întrunească exigența actualități. 

Deşi din probatoriul administrat (declaraţiile martorie audiate la fond) s-ar putea reţine 
unele indicii relativ la un comportament inadecvat al pârâtului, comportament ce ar putea fi 
calificat ca fiind violent la adresa reclamantei, totuşi nu se poate reţine o stare de pericol 
actual, iminent la adresa reclamantei. 

De asemenea, Tribunalul reţine că pericolul în care se află victima violențelor trebuie să 
fie unul real, de natură a-i pune în primejdie integritatea psihică şi să fie unul actual, având în 
vedere caracterul provizoriu al măsurilor ce pot fi dispuse. 

Prin urmare, deşi este de necontestat faptul că, urmare a evenimentelor din trecutul 
părților, între părţi continuă să persiste o stare de tensiune totuși, prin dispoziţiile Legii nr. 
217/2003, legiuitorul a urmărit crearea unei modalităţi de protejare a victimelor violenţei 
domestice, un instrument complex care să poată fi utilizat în regim de urgenţă pentru a 
înlătura, de îndată, expunerea victimei la tratamente agresive, în condiţiile existenței unui act 
de violenţă de natură a pune în pericol viaţa, integritatea sau libertatea victimei. 

Or, în prezenta cauză, coroborând ansamblul probator administrat, Tribunalul, în acord 
cu prima instanță, consideră că nu sunt întrunite condiţiile emiterii ordinului de protecţie, iar 
măsurile solicitate de reclamantă a fi luate împotriva pârâtului, ar reprezenta o ingerinţă adusă 
drepturilor civile ale pârâtului şi nu sunt justificate de un scop legitim. 

Starea de fapt evidenţiată de probele administrate nu conturează o stare de pericol 
actuală pentru reclamantă care să presupună un risc real şi imediat pentru viaţa, integritatea 
fizică sau psihică a persoanei, în sensul că dacă nu se acţionează de îndată ce s-au comis 
actele de violență reclamate există posibilitatea periclitării vieţii, integrității sale fizice sau 
psihice. 

Absența stării de pericol actuale, iminente pentru apelanta-reclamantă se reţine şi din 
mijloacele materiale de probă depuse de intimat în cadrul apelului, din acestea reieşind că, 
anterior incidentului din 12.12.2023, dar ulterior ordinului de protecție emis anterior, părţile 
au avut diverse conversații, nereieşind din cuprinsul acestora că reclamanta ar manifesta o 
teamă faţă de pârât. 

Din însuși scopul pentru care a fost reglementat ordinul de protecţie, rezultă că acesta 
poate fi dat doar în situația existenței unei stări de pericol şi pentru înlăturarea acestei stări. 
Acest mijloc procesual nu a fost prevăzut pentru a fi aplicat oricăror neînţelegeri ivite în 
cadrul unei familii, ci doar pentru situaţiile în care este pusă în pericol viaţa, integritatea fizică 
sau psihică ori libertatea unei persoane printr-un act de violență din partea unui membru al 
familiei. 

Dată fiind natura sa restrictivă de drepturi, ordinul de protecție nu poate fi luat doar în 
baza unor indicii, ci în baza unor probe care să ateste existența concretă a unor acte de 
violență fizică, psihologică sau de altă natură, care creează pentru victimă o stare de pericol. 

Or, în prezenta cauză, față de conţinutul concret al acţiunilor întreprinse de părţi, 
Tribunalul constată că, în speța dedusă judecății, cerința existenței unei stări de pericol actuale 
şi concrete nu este îndeplinită. 

Concluzionând, tribunalul apreciază că în mod corect prima instanța a apreciat că 
situaţia relevată de reclamantă nu este de natură a impune emiterea unui ordin de protecție 
împotriva pârâtului. 

Totodată, fără a nega dreptul reclamantei la un trai liniștit, tribunalul apreciază că 
măsura de protecţie provizorie, raportat la natura conflictului dintre părţi şi la situaţia de fapt 
reținută mai sus, nu este calea de urmat în vederea rezolvării conflictului dintre părți. 

Pentru toate argumentele de mai sus, potrivit art.480 alin.! Cod de procedură civilă va 
respinge apelul, ca neîntemeiat. 

Onorariile avocaţilor din oficiu desemnaţi pentru părți în faza apelului. vor fi avansate 
din fondurile Ministerului Justiţiei. 


PENTRU ACESTE MOTIVE, 
ÎN NUMELE LEGII 
DECIDE 


Respinge, ca nefondat, apelul declarat de apelanta-reclamantă Teodorescu Mirela 
Gabi, CNP 2800909090075, domiciliată în GALAŢI, BD DUNĂREA, nr. 54, bl. C8, ap. 49, 
jud. Galaţi în contradictoriu cu intimatul-pârât Teodorescu Nicuşor, CNP 1740325170318 
domiciliat în GALAȚI, STR. CASTRUL ROMAN, nr. 31, bl. CFR, sc. 1, ap. 2 având ca obiect 
„ordin de protecție”, împotriva sentinței civile nr. 3617/15.12.2023 pronunţată de Judecătoria 
Galaţi în dosarul nr. 23305/233/2023. 

Onorariul avocatului din oficiu ( Stratulat Cristian), desemnat pentru a asigura 
asistența juridică a apelantei — reclamante în apel, conform delegaţiei seria AV nr. 
23952/2023 şi a avocatului din oficiu ( Deliver Costel), desemnat pentru a asigura asistenţa 
juridică intimatului — pârât în apel, conform delegaţiei seria AV nr. 23953/2023 în cuantum 
total de 543 lei fiecare, se va avansa din fondul special al Ministerului Justiţiei către Baroul 
Galaţi. 

Definitivă. 
Pronunţată astăzi, 11.01.2024, prin punerea soluţiei la dispoziţia părţilor prin 
mijlocirea grefei instanţei. 


Preşedinte, Judecător, 


Valenii Cristina Chiriac Gelu Daniel Bardaş 
Ve, it, « j 
Grefigr, 
Luminiţa, oţoi 


Red.jud.GDB-1 1.01.2024 
Tehn.eref.L.C. 12 01 2024/2 ex 
Fond-jud. Ştefan Clipcea 

